GiliGold/VAD_KnessetCorpus huggingface dataset:
<סיגל מורן: אני חושבת שזה הרעיון של האשכול אבל צריך לשמור על איזונים אם לא רוצים שהאשכולות יפלו.
<סיגל מורן: לכן אני חושבת שצריך להוסיף לעניין הזה איזושהי תוספת.
<סיגל מורן: צריך לבדוק את יכולת ההכלה והעמידה של הרשות - - -
דוד אמסלם: אנחנו לא מגבילים את שיקול דעת השר.
דוד אמסלם: הוא יכול - - - אני מניח שהוא ישקול גם את זה.
<אהובה קרקובר: ברגע שזה וולונטרי זה פותר את הבעיה, סיגל.
<סיגל מורן: לא.
<סיגל מורן: זה לא פותר את הבעיה שאם השר רוצה - - -
דוד אמסלם: תראי, בסופו של דבר אנחנו לא מגבילים את שיקול דעת השר רק לנושאים הכלכליים, אני חושב שזה גם לא נכון.
דוד אמסלם: בוודאי שכשאתה נותן שיקול דעת אז יש מגוון שיקולים, הספקטרום הוא רחב מאוד, הוא לא מתמקד רק בנושא הכלכלי.
דוד אמסלם: אני חושב שהסיפור הכלכלי הוא הכי פשוט כאן לפתור כי תמיד כמדינה אתה יכול להיכנס פנימה ולתגמל את אותו אשכול.
דוד אמסלם: הרי אם אתה רוצה שהוא יצטרף – בפן הכלכלי אפשר להגיד: אנחנו נתמוך בכם בכך וכך.
דוד אמסלם: היא גם תעשה את זה, לדעתי.
דוד אמסלם: היא חייבת לייצר איזה שהן מוטיבציות בתוך האשכול הזה, ומי שחלש – אני מניח שהמדינה תדע לשפות את אותו אשכול.
דוד אמסלם: מטרת האשכול היא לא לייצר איזושהי סובסידיה צולבת על בסיס הארנונה.
דוד אמסלם: זו לא המטרה.
דוד אמסלם: אם רוצים להכניס איזהו גוף פנימה, אני מניח, וזה האינטרס של המדינה, וזה השר יגיד – אז אני מניח שמישהו יסביר לו שאם מכניסים רשות זה יוצר בעיות כלכליות, אז בטוח שהוא ייתן את הפתרון הכלכלי.
דוד אמסלם: זו מדינה, והיא יודעת לייצר את הפתרון הזה.
<סיגל מורן: כמובן שברור לי שהשר יפעיל שיקול דעת, אני דווקא לא מתייחסת רק לפן הכלכלי.
<סיגל מורן: לא פשוט לנהל אשכול עם כל הפוליטיקות והאגואים וכל מה שקשור בתוך העניין הזה.
<סיגל מורן: זו משימה מורכבת, ולפעמים צריך לקחת בחשבון שמה שנראה מבחוץ נכון עלול להפיל את כל העניין.
<סיגל מורן: כל מה שאני מבקשת זה להוסיף גם את הפן של היכולת של האשכול בעצם לקלוט את אותה רשות.
דוד אמסלם: זה ברור לחלוטין.
דוד אמסלם: זה לדעתי השיקול הבסיסי קודם כל.
דוד אמסלם: מתוך זה מתקדמים לעוד שיקולים.
דוד אמסלם: זה ברור, אני לא נכנס לזה.
דוד אמסלם: זה בילט-אין בעניין.
רועי פולקמן: לפני שאני אגיד איזה סיכום אני רוצה לשאול על ההסתייגות שכן היתה על הסיפור של ההצעה שאם יש באשכול רשויות 1 עד 4 – זה ייתן לאשכול מעמד בנושאים האלה.
רועי פולקמן: איפה זה עומד?
<חיים ביבס: היושב-ראש אפילו שכלל את זה.
<עפר בן אליעזר: הוא מדבר על משהו אחר, המעמד של האשכול – מה יהיה הדירוג שלו.
רועי פולקמן: יש באשכול רשות שמדורגת 6, ויש רשות של 2.
רועי פולקמן: האם אפשר שלאשכול יהיו מספיק רשויות - - - של סוציואקונומי נמוך, האשכול ידורג לעניין התקשרות עם המדינה כאשכול עם סוציואקונומי נמוך, לעניין matching - - - נניח שבונים יחד קונסרבטוריון לכמה רשויות.
רועי פולקמן: הוא בא למדינה ושואל: איך יקבעו את המעמד של האשכול?
דוד אמסלם: זו לא שאלה אצלנו פה.
דוד אמסלם: ברגע שאנחנו עושים את האשכול אז המדינה מתחילה לרוץ על כל מערכת החוקים והתקנות שהיא עשתה, ועושה התאמות.
דוד אמסלם: אז איפה שהיא חושבת - - - בוודאי שעכשיו היא תצטרך להתייחס לכל האשכול ולהבין אם יש לזה השלכה אשכולית או השלכה - - -
רועי פולקמן: השאלה אם זה צריך להיות פה.
דוד אמסלם: תראה, אני יכול לעצור עכשיו הכל, לעבור, לסרוק את כל חוקי המדינה – נגיע למס הכנסה עכשיו.
דוד אמסלם: תגיד לי אתה מה קורה עם אשכול שיש לו עיר אחת שיש לה הטבות מס ולשנייה לא?
רועי פולקמן: בסדר, אתה צודק.
רועי פולקמן: אז רק ברשותכם, כמה מילים - - -
רועי פולקמן: הם טוענים שלא צריך לעשות את זה כאן.
דוד אמסלם: לי זה ברור לחלוטין.
דוד אמסלם: זה לא נכנס בתוך הצעת החוק.
רועי פולקמן: אז אני אחשוב על זה.
דוד אמסלם: משה, זה בסדר.
דוד אמסלם: זה לא נכנס בתחולת החוק.
דוד אמסלם: זה לא רלבנטי.
דוד אמסלם: בוודאי שבסוף, בסופו של עניין – באשכול יש פעולות שמשפיעות על כל האשכול ויש פעולות שהן פעולות שמשפיעות במסגרת האשכול רק על כל עיר ועיר בנפרד.
דוד אמסלם: אתן דוגמה – נניח שהאשכול החליט להתארגן על פינוי אשפה, אז בסופו של דבר כל עיר ועיר מפנה את האשפה שלה עם קבלן.
דוד אמסלם: לכן יש מצב שהאשכול יהיה לו מעמד סוציואקונומי שיחליטו שעל נושאים כאלה וכאלה שהממוצע האשכולי הוא חשוב, ויש כאלה שלא.
דוד אמסלם: זה כבר משהו יותר ספציפי פר נושא.
<קריאה: גם אם צריך החלטת ממשלה.
<קריאה: אני, דרך אגב, חושב שצריך לשנות בכלל, וזה לא צריך להיות מעמד סוציואקונומי.
<קריאה: זה צריך להיות חוזק האשכול וחוזק המועצה.
דוד אמסלם: לי דווקא חשוב מאוד להכניס בחוק שלשר הפנים יהיה שיקול דעת רחב לתקצב את האשכול מעבר לתקצוב הרגיל שמגיע, על מנת לייצר לו תמריצים לקום.
דוד אמסלם: היום היועצים המשפטיים השתלטו על המדינה.
דוד אמסלם: יש דבר שחידדו אותו עד הקצה – קריטריונים.
דוד אמסלם: זה אומר שכבר אין שיקול דעת ועכשיו כל דבר זה קריטריונים.
דוד אמסלם: לכן כאן, במקרה דנן, יש עניין למשרד לארגן את האשכולות האלה.
דוד אמסלם: אז עכשיו צריכים לייצר להם מוטיבציות.
דוד אמסלם: אז המוטיבציות הן באמצעות גם גזרים וגם מקלות.
דוד אמסלם: גזרים צריכים לתת לשר לחלק.
דוד אמסלם: אומרים לו שאם אשכול מסוים מתארגן, אז תתמוך בו בנושא, למשל, תרבות.
דוד אמסלם: תן לו צ'ופר.
דוד אמסלם: שלא יבוא עכשיו היועץ המשפטי ויגיד: רק רגע, קריטריונים.
דוד אמסלם: לכן זה צריך להיות בסמכות של השר כדי שהוא יוכל להתערב ודווקא לדחוף את האשכול.
משה ארבל: אדוני היושב-ראש, ברשותך - במשרד לפיתוח הפריפריה המשרד מוסמך לבצע פעולות ברשויות, שכונות ומקומות שהן בסוציואקונומי נמוך, וזו המטרה.
משה ארבל: לגבי האשכולות – האשכול כאשכול, נכון להיום, משרד הפריפריה, המשרד לפיתוח הנגב והגליל, מנוע מלתקצב את האשכול באופן ישיר.
משה ארבל: כשהתמהיל שלו הוא שמרבית הרשויות בסוציואקונומי גבוה, הרי שאין אפשרות להיכנס.
משה ארבל: על ידי ההצעה של חבר הכנסת בן צור, גם אם תהיה רשות אחת בתוך האשכול עם סוציואקונומי נמוך, תהיה אפשרות לתקצב באופן יחסי את האשכול, עבור אותה רשות.
דוד אמסלם: אז אני אסביר איך זה יעבוד.
דוד אמסלם: אני אסביר למה זה לא חשוב.
דוד אמסלם: אני חשבתי משהו אחר – השר לפי שיקול דעתו יכול להחליט שהוא מתקצב או את האשכול או את הרשות.
דוד אמסלם: אף אחד לא אומר לו איך.
דוד אמסלם: הוא יכול להעביר כסף ישירות לרשות והוא יכול להעביר כסף ישירות לאשכול .
דוד אמסלם: כמו שאמרתי – יש פעולה שהיא עירונית, היא לא קשורה לזה שלעיר יש אשכול או אין לה.
דוד אמסלם: למשל, יש עיריה שהיא בסוציואקונומי נמוך והיא צריכה עוד שני עובדים סוציאליים.
דוד אמסלם: מה זה קשור עכשיו לכל האשכול, לעיר השנייה?
דוד אמסלם: אז הוא יכול לתקצב אותה באופן ישיר.
דוד אמסלם: דרך אגב, אני רוצה להדגיש את העניין – זה לא אומר שבאשכול כולם שותפים וכולם זהים אותו הדבר, בתקציב של המדינה.
דוד אמסלם: זה לא שפתאום הכנסנו נניח את כפר הוורדים ומעלות, עשינו ממוצע ואמרנו – עכשיו תעביר.
דוד אמסלם: כל דבר נבחן.
דוד אמסלם: הסיפור של הסוציואקונומי נשאר בכל עיר ועיר.
דוד אמסלם: או נבחן, ודאי.
דוד אמסלם: הוא נשאר.
דוד אמסלם: זאת אומרת שהשר יוכל - -
<תומר רוזנר: יש משהו בדבריו, אבל מה שאני אומר – המניעות שהוא מציין היא לא בחקיקה.
<תומר רוזנר: היא לא קיימת בחקיקה.
<תומר רוזנר: זה החלטות ממשלה שאמרו - - -
משה ארבל: הנקודה היא - אדרבא, אם נוכל עד היום - - - ברגע שיוצרים את המושג הזה שנקרא "אשכולות" בחקיקה, לאפשר מלכתחילה גמישות לאותו אשכול כדי שהוא יוכל לקבל - - - זו המטרה.
<גלעד קרן: אתם מפנה לסעיף 152 בחוק ההתייעלות הכלכלית.
<גלעד קרן: הסעיף הזה אומר שהממשלה רשאית להחליט על מתן הטבות לאזור עדיפות לאומית.
<גלעד קרן: היא מחליטה מה זה אזור עדיפות לאומית.
דוד אמסלם: משה, אני לא רואה בזה בעיה.
דוד אמסלם: אני אומר גם בדברי ההסבר שלנו.
דוד אמסלם: דרך אגב, זה חשוב לי שהשר יוכל לתקציב את האשכול באופן ישיר.
דוד אמסלם: אני רוצה להסביר מה המשמעות.
דוד אמסלם: כל דבר היום זה קריטריון.
דוד אמסלם: אני מספר לכם שעוד מעט השרים רק ילחצו על כפתור ה- enter, ועם מה שיוצא ילכו למנכ"ל.
דוד אמסלם: אין כבר שיקול דעת באף נושא.
דוד אמסלם: באשכול יש קריטריון להקמת האשכול, שהשר יוכל לבוא ולתמרץ את האשכול, רק בעצם הקמתו וחיזוקו.
דוד אמסלם: זה דבר שהוא חשוב.
דוד אמסלם: יבוא יועץ משפטי, מישהו יעתור מאיזה חור וישאל – למה לנו לא, למה לנו פחות ולמה לנו ככה.
דוד אמסלם: אז אני אומר שזה שיקול דעת של השר.
דוד אמסלם: הוא רואה אשכול חלש, הוא רוצה לתת לו יותר.
דוד אמסלם: רוצה אשכול חזק – הוא יכול לתת לו פחות.
דוד אמסלם: הוא יכול לתמרץ אשכול בכסף ואשכול אחר במשהו אחר.
דוד אמסלם: הם נתנו לו קריטריונים, והיום גם את זה תכניס את זה לבסיס התקציב, זה כבר לא פשוט.
דוד אמסלם: לכן חייבים לייצר גמישות לשר.
דוד אמסלם: לכן אני רוצה לרשום שבסמכותו של שר הפנים יהיה לתקצב את האשכול מעבר לתקצוב הרגיל שהיום נמצא, וזה יהיה על פי שיקול דעתו, על מנת לתמרץ ולחזק את האשכול שהוא חושב שצריך לחזק אותו.
דוד אמסלם: יש סמכות כזו לשר?
<אריאל יוצר: יש, יש.
<אריאל יוצר: תראה, אנחנו עוסקים בזה יום יום.
<אריאל יוצר: הגמישות של שר הפנים במקרה הזה לתקצב – קיימת במאה אחוז.
<אריאל יוצר: הוא מתקצב לאיזו פעילות שהוא רוצה, הוא מתקצב איזה אשכול שהוא רוצה, כמה שהוא רוצה, וזה בסדר גמור.
<אריאל יוצר: מה יקרה אם נכניס את זה?
<אריאל יוצר: אז אתה כתבת את זה ואתה אומר לו מה כן.
<אריאל יוצר: מכאן – כל היועצים המשפטיים מסיקים עכשיו מה לא.
<אריאל יוצר: להכניס כזה סעיף זה רק לפגוע בגמישות שלו.
<רון אלמוג: להמשיך את זה שאם אתה כותב על שר הפנים זה יוצר בעיה, לדוגמה – לשר הפריפריה, לשר להגנת הסביבה- - -
<אריאל יוצר: לא, תאמין לי.
<אריאל יוצר: הגמישות היא מלאה פה.
דוד אמסלם: אני רוצה לומר משהו ברמה העקרונית, ואת זה אני אומר למרכיבי הקואליציה.
דוד אמסלם: אתמול קרה משהו לא בסדר.
דוד אמסלם: בסך הכל יושב-ראש הקואליציה עושה תפקיד קשה מאוד, ולא יכול להיות שכל מפלגה עושה מה שהיא רוצה בדברים שלכאורה הם לא במגרש שלה.
דוד ביטן: עושים סיבוב על הליכוד.
דוד ביטן: מצביעים נגד, והמפלגות האחרות - - - זה לא ילך, הסיפור הזה
דוד אמסלם: אנחנו לא נאפשר את זה מכאן ולהבא, גם אם המשמעות תהיה שאנחנו נעכב חקיקה של הקואליציה.
דוד אמסלם: אני מבקש שכל יושב-ראש סיעה ייקח את זה בחשבון.
דוד אמסלם: בגלל זה דוד ביטן פה.
דוד אמסלם: הוא דיבר אתי בבוקר ואני עמדתי לא להצביע.
דוד אמסלם: לכן, ברגע שהוא הגיע לכאן ונתן לנו את האישור להתקדם - - -.
דוד אמסלם: אנחנו לא נאפשר שיבזו את יושב-ראש הקואליציה ואת הקואליציה.
רועי פולקמן: מוסכם לחלוטין.
דוד אמסלם: אני רוצה להביא את החוק להצבעה, כפי שהוקרא.
דוד אמסלם: קודם כל ההסתייגויות.
<תומר רוזנר: של חבר הכנסת בן צור.
רועי פולקמן: מה שדיברנו עכשיו, הם הציעו שזה יהיה בהחלטת ממשלה.
אוסאמה סעדי: הוא בקואליציה, בן צור.
רועי פולקמן: אני רוצה לנצל דקה ולהגיד ל - - - ולאוצר, שיש לנו עוד עבודה ארוכה בעניין הזה, כי צריך להטמיע את זה.
רועי פולקמן: יש הרבה משרדים שלא יודעים מה זה אשכולות.
רועי פולקמן: אני עכשיו במניפסט ארוך למשרד הכלכלה, שיבינו מה זה אשכולות.
רועי פולקמן: הם ממש לא מבינים.
רועי פולקמן: אנחנו עכשיו בדיון על אזורי התעשייה המרחביים, להטמיע את תפיסת האשכולות במשרדי הממשלה זו משימה גדולה שעוד לפנינו, אבל אנחנו נתחיל מפה.
רועי פולקמן: משרד הכלכלה עדיין לא יודע לעבוד עם אשכולות, אני לא מדבר על משרד החקלאות ומשרדים אחרים.
רועי פולקמן: אנחנו נעשה את זה.
רועי פולקמן: תהיה הצבעה, אל דאגה.
רועי פולקמן: לא להתייאש.
רועי פולקמן: הם רק בודקים את ההסתייגות.
דוד אמסלם: תומר, תקשיב – מה שאומר משה, וזה נשמע לי טריוויאלי והגיוני – שכל המשרדים יכולים לתקצב את האשכול.
דוד אמסלם: זאת אומרת שאם נגב וגליל - - - זה לא רק משרד הפנים.
<חיים ביבס: אני רוצה להבהיר משהו – התקציבים בלאו הכי מגיעים - - - משרד הפנים יש לו את ה-5 מיליארד שלו שמתוכם 3 מיליארד ו-100 מיליון זה מענקי - - - זה התקציב שלו.
<חיים ביבס: אין לו תקציב אחר.
<חיים ביבס: כל התקציבים לאשכול יכולים לבוא אך ורק מכלל המשרדים.
<חיים ביבס: הוא לא מגיע בכלל ממשרד הפנים.
דוד אמסלם: אני רוצה להדגיש את זה גם בדברי ההסבר של החוק, בוודאי.
דוד אמסלם: אני אומר את זה עכשיו לפרוטוקול של הדיון: שבוודאי שאנחנו במסגרת החוק באמת מאפשרים – החוק מאפשר, לפי הבנתי, לתקצב את האשכול מכל הזוויות, זאת אומרת – כל השרים יכולים לפעול דרך האשכול ולהזרים לשם, לתקצב אותו, בוודאי.
דוד אמסלם: ודאי גם שאם יש אשכול שיש בו דיפרנציאציה בסוציואקונומי אז בוודאי שהסוציו הנמוך מקבל לפי הנמוך.
דוד אמסלם: לכן אני אומר שבגדול, בוודאי – כל מי שצריך לקבל את התקצוב, אם הוא בסוציואקונומי נמוך, הוא ימשיך לקבל את התקצוב הגבוה שלו, בוודאי.
דוד אמסלם: אנחנו לא עושים ממוצע בין עשירים לעניים ובסוף מוסיפים לעשירים בגלל שיש ממוצע פה.
דוד אמסלם: זה נראה לי טריוויאלי לחלוטין.
דוד אמסלם: טוב, רבותי - על ההסתייגויות, בבקשה.
דוד אמסלם: מי בעד ההסתייגות של חבר הכנסת בן צור?
דוד אמסלם: בעד ההסתייגות – מיעוט
דוד אמסלם: לחבר הכנסת סעדי: אנחנו סיכמנו שרשות שרוצה להיכנס ואחרות לא רוצות לקבל אותה, שר הפנים יכול לשקול את העניין ולאלץ אותם לקבל.
דוד אמסלם: רשות שרוצה לפרוש, ולא משנה מה הסיבה שהיא רוצה לפרוש – יכולה לפרוש.
דוד אמסלם: רשות שרוצה להישאר ושאר הרשויות רוצות שהיא תפרוש, בגלל, למשל – שהיא פוגעת במטרות, לא רוצה לשלם, וכו' – השר רשאי גם לשקול את זה ולהוציא אותה.
דוד אמסלם: זה הבסיס של כל העניין.
דוד אמסלם: שאר ההסתייגויות.
<תומר רוזנר: הסתייגותו של חבר הכנסת עבדאללה אבו מערוף לפיכך הופכת למיותרת.
<תומר רוזנר: הסתייגויות המחנה הציוני.
דוד אמסלם: בעד ההסתייגויות – מיעוט
דוד אמסלם: תודה, ההסתייגויות לא התקבלו.
<תומר רוזנר: כיוון שחברי הכנסת פולקמן וגרמן חזרו בהם מהסתייגויותיהם – תמו ההסתייגויות.
דוד אמסלם: טוב, רבותי – מי בעד החוק, כפי שהקראנו, לאחר כל השינויים?
דוד אמסלם: בעד החוק – רוב
דוד אמסלם: החוק עבר פה אחד.
דוד אמסלם: תודה, החוק עבר פה אחד.
דוד אמסלם: תודה לכם, הישיבה נעולה.
<תומר רוזנר: הסעיף הראשון שאנחנו מצביעים עליו הוא סעיף 11 להצעת החוק, פסקה (2) שעניינה רישוי בדרך של הצהרה.
<תומר רוזנר: יש לנו הסתייגות אחת של המחנה הציוני.
<תומר רוזנר: לפני כן יש לנו הבהרה.
<לירון אדלר: בפסקה 11(2)(2), בעצם מדובר על הסעיפים שהחלנו את ההסדרים שחלים לגבי ההיתר המזורז על ההליך - - - אני אקרא: "על מתן אישור על יסוד תצהיר ועל רישיון או היתר זמני שניתנו על יסוד תצהיר לפי סעיף קטן זה יחולו הוראות סעיפים 6(א)(2), 7(ב)(1)(ה), ו- 7(ג)(ד)(1) בשינויים המחויבים".
<לירון אדלר: אנחנו מוחקים את השינוי שהיה צריך להיות, ש- 6(א)(2)(3) לא יחול.
<לירון אדלר: הסעיפים שחלים על אישור על יסוד תצהיר הם 6(א)(2), 7(ב)(1)(ה) ו- 7(ג)(ד)(1).
<לירון אדלר: "ואולם, על מתן אישור על יסוד תצהיר לעניין שמירה על דיני הכבאות לא יחולו הוראות סעיף 6(א)(2) למעט הוראות סעיף 6(א)(2)(2) בשינויים המחויבים.
<לירון אדלר: המשמעות היא כזו: הסעיפים בחוק רישוי עסקים שמדברים על ביטול היתר מזורז, אם נתנו הצהרה כוזבת או אם ראו שהמצב המציאותי שונה מההצהרה, אז אפשר לבטל.
<לירון אדלר: זה יחול על תצהיר לגבי כולם, לגבי כל תנאי האישור – בריאות, חקלאות, כבאות – על כולם יחולו הסעיפים של ביטול הצהרה כזו.
<לירון אדלר: הסעיפים שדיברנו עליהם, על הסייגים- מתי אי אפשר לאפשר לאדם להגיש תצהיר, אז יש סייגים שחלים לגבי כל משרדי הממשלה הנוגעים בדבר – בריאות, חקלאות, הגנת הסביבה, למעט כבאות.
<לירון אדלר: בכבאות, הסייג היחיד שחל זה אם הגשת בעבר תצהיר כוזב ובוטל לך האישור בעקבות זה.
<לירון אדלר: ההסתייגות של המחנה הציוני זה לגבי שיהיה ממונה ברשויות המקומיות שאחראי על - - -אז ההסתייגות שחבר הכנסת אראל מרגלית הגיש ושגם דב חנין הציג וגם יעל כהן-פארן גם הציגה בדיון, שיהיה ממונה ברשויות המקומיות שאחראי על מעקב ברשויות.
דוד אמסלם: מי בעד ההסתייגות של המחנה הציוני ודב חנין?
דוד אמסלם: בעד ההסתייגות – רוב
<תומר רוזנר: תמו ההסתייגויות לפרק זה.
<תומר רוזנר: אנחנו מצביעים על סעיף 11(2) וסעיף 11א'.
דוד אמסלם: אנחנו מצביעים על הסעיפים כפי שקרא אותם היועץ המשפטי.
דוד אמסלם: בעד הסעיפים – רוב
דוד אמסלם: תודה, הסעיף עבר.
שרן השכל: אנחנו בעצם באים ומביאים חוק שבא להקל על הביורוקרטיה, על הרגולציה על העסקים הקטנים, כדי שיוכלו להתפתח בצורה יותר מהירה, בצורה יותר טובה.
שרן השכל: מי כמונו יודע שעסקים שרוצים להיות ידידותיים לסביבה עוד יותר קשה להם.
שרן השכל: הם בדרך כלל משלמים יותר כסף ויש עליהם יותר ויותר עלויות.
שרן השכל: אנחנו כן מעוניינים לקדם את הנושא הזה של עסקים שהם ידידותיים לסביבה, גם אם זה על ידי פטורים מדברים כאלה ואחרים, כי בסופו של דבר כולנו מרוויחים מזה – גם האזרחים, הציבור, וגם העסקים עצמם.
שרן השכל: זה פחות זיהום, זה משהו שכולנו מעוניינים בו, זה גם בהחלטת ממשלה – התחייבנו להוריד את הפליטות.
שרן השכל: עכשיו, כשאנחנו נותנים פטורים מכל מיני היטלים ודברים, חשוב שנוסיף לזה גם פטור מהיטל השבחה לגגות סולאריים.
שרן השכל: זה החסם העיקרי שמונע מעסקים להציב פאנלים סולאריים שבסופו של דבר מטיבים עם כולנו – יוצרים סביבה יותר נקייה.
שרן השכל: אנשים לא מעוניינים לבוא ולעשות את זה גם כי הם חוששים מהביורוקרטיה, מהרגולציה, מההיטלים, כמה זה יעלה או לא יעלה, שמאות וכל הדברים האלה.
שרן השכל: בדרך כלל הרשויות לא גובות את זה, אפילו.
שרן השכל: עכשיו דיברתי גם עם ביבס והוא אמר שהוא אצלו לא גובה את ההיטל הזה.
שרן השכל: אבל מה?
שרן השכל: עסקים לא מעוניינים מלכתחילה להיכנס לזה, להיכנס לתוך כל התהליך הזה כי הם לא יודעים מה יהיה הסוף שלו.
שרן השכל: יש רשויות אחרות, כמו, למשל, ירושלים או קרית מלאכי או אשדוד – שניסו לגבות את היטל ההשבחה הזה על הגגות הסולאריים.
שרן השכל: הם הגיעו לבית המשפט ובית המשפט פסק שלא, לא מחייבים אותם בסוף.
שרן השכל: מה שאנחנו מנסים ליצור זה - - -
דוד אמסלם: בית המשפט בעצם יוצר חקיקה באמצעות הפסיקה.
דוד אמסלם: יוצר חקיקה חדשה.
שרן השכל: להציב את הדברים האלה – זה עולה עשרות אם לא מיליוני שקלים.
שרן השכל: הם לא רוצים בכלל להיכנס לתהליך הזה כי הם לא יודעים אם הם יצטרכו לשלם תוספת או לא.
דוד אמסלם: אם היתה פסיקה של בית המשפט בנושא הזה, אני מניח שכל המערכות מתארגנות ומתיישרות.
דוד אמסלם: למה צריך חקיקה?
שרן השכל: כי אם אתה היום בעל עסק – בחוק כתוב שאתה כן תשלם היטל.
דוד אמסלם: לא כתוב כזה דבר.
שרן השכל: כתוב כזה דבר.
שרן השכל: אתה, כבעל עסק, תרצה להשקיע עכשיו עשרות אלפי שקלים ואז לשלם לעירייה את השמאי כי אולי בית המשפט - - - לא רוצים להיכנס לזה בכלל.
שרן השכל: אם אנחנו רוצים לעודד את זה אז צריך לחפש - - -
דוד אמסלם: קודם כל בעיקרון צריך להבין שזה לא קשור לחוק שלנו.
דוד אמסלם: בעיקרון צריך להגיש הצעת חוק פרטית.
דוד ביטן: אל"ף, אני אומר שכן - - - זו דעתי, אבל אני רוצה להוסיף הערה אחת – שהנושא של הסולארי הוא נילווה לעסק, הוא לא העסק עצמו.
שרן השכל: לחלוטין.
שרן השכל: וזה לא כולל גם - - -סולאריים על האדמה או דברים כאלה, רק על גגות.
דוד אמסלם: מה ההערכה התקציבית שלכם, אתה יודע?
<אריאל יוצר: ברמה העקרונית אנחנו מאוד בעד לעודד את הפעילות, אבל, מאחר שזה מגיע ככה וגם אנחנו, גם משרד הפנים וגם השלטון המקומי לא מצליחים לאמוד את העניין הזה - - - בלוחות הזמנים - - -
<קריאה: כמה גבו עד היום?
דוד ביטן: הם לא עושים את זה - - -
דוד אמסלם: מה העמדה של משרד הפנים?
<יהודה זמרת: אנחנו - - - -
<יהודה זמרת: כי אתה לוקח כסף מרשות מקומית, ואני מפחית לה בהכנסות - - -
דוד ביטן: אתה לא מפחית לה.
שרן השכל: אתה לא מפחית כלום כי לא קורה כלום.
דוד ביטן: יש הבדל בין הפחתה ובין זה.
<עופר בן אליעזר: אנחנו פה כולנו כדי לעודד את העסקים אבל לא יכול להיות שעידוד העסקים יבוא על חשבון הרשויות המקומיות.
<עופר בן אליעזר: רוצה הממשלה לעודד את העסקים, אין בעיה - - -
דוד ביטן: לרשויות המקומיות אין עניין בעידוד העסקים אצלם?
דוד ביטן: רק הארנונה והיטל ההשבחה, באמת - - -
דוד אמסלם: דוד, לא יכול להיות שאתה עונה לכל אחד.
<עופר בן אליעזר: לא יכול להיות שכל פעם שרוצים לקדם משהו באים לרשויות המקומיות ומכניסים יד לכיס שלהם.
<עופר בן אליעזר: רוצים לקדם את זה?
<עופר בן אליעזר: חושבים חברי הכנסת והממשלה שרוצים לעזור לייצור חשמל סולארי?
<עופר בן אליעזר: מעולה, שיחליטו שהם נותנים מענקים, שמחליטים שנותנים להם פטורים ממס הכנסה וכו'.
<עופר בן אליעזר: למה הרשות המקומית היא זו שצריכה - - -
דוד ביטן: גם הרשות המקומית צריכה לתרום משהו כדי לקדם את המדינה.
דוד ביטן: מה, אתם לבד במערכה?
<עופר בן אליעזר: אנחנו לבד במערכה.
יעל כהן-פארן: מאחר וגם אני הגשתי את ההסתייגות הזו אני רוצה לומר: תראו, היום זה לא שמפסידים משהו כי הפרויקטים האלה לא קורים.
יעל כהן-פארן: אז זה לא שמפסידים משהו כי זה לא קורה.
יעל כהן-פארן: דבר שני, לא מדובר פה באיזה כמויות דרמטיות.
יעל כהן-פארן: אנחנו מדברים על גגות.
יעל כהן-פארן: דבר שלישי – יש כבר את הצעת החוק של פטור ממס הכנסה ומע"מ לגגות פרטיים ויש פחת מואץ לעסקים, בעצם כדי לעודד אותם.
יעל כהן-פארן: משרד האוצר בא עם הכלים שלו, ועכשיו, החסם שתוקע את זה בגגות גדולים מסחריים בעירייה זה היטל השבחה.
יעל כהן-פארן: אני אגיד עוד דבר: הרבה פעמים עיריות בסוף פוטרות, אבל זו כזו ביורוקרטיה ארוכה שלכולם כבר נשבר מזה, אז בואו נפתור את זה פעם אחת.
<יהודה זמרת: אנחנו, כוועדה מחוזית, כשהייתי בעברי, חיפה, מנהלת תיק על מפעל תעשייתי בחוף קיסריה, שלקח את כל הגגות שלו בלי שום בעיה, הקים עליהם מתקנים סולאריים, שאף אחד לא יחשוב שזה לשימוש עצמי או משהו כזה.
<יהודה זמרת: ברור לכל מי שצופה – אפשר לראות את הרפתות, שאולי פרות אין בהן אבל הקימו בעצם גג כדי להקים עליו מתקנים סולאריים.
<יהודה זמרת: זה לא דוד שמש, זה לא המתקן על בית מגורים.
<יהודה זמרת: מישהו עשה השקעה גדולה, הקים את הגג, יש רפת חדשה - - -
יעל כהן-פארן: אתה צריך לעודד את זה.
<איתן פרנס: חברה', אתם חיים בעבר, נגמר כבר.
דוד אמסלם: איתן.
דוד אמסלם: איתן, אין דברים כאלה פה.
<יהודה זמרת: לכן, המשמעות שבאה ואומרת - - - עוד פעם, יש מתקנים ביתיים, בוודאי מתקנים קטנים שמישהו לוקח - - - לא ניקח את הכנסת - - -
יעל גרמן: הקמת המתקנים הסולאריים עומדת בהלימה למטרות של המדינה.
יעל גרמן: אנחנו רוצים להפחית את זיהום האוויר, רוצים להגביר את השימוש באנרגיות חלופיות.
יעל גרמן: אז אתה צריך להבין – יכול להיות שיש איזשהו אובדן הכנסות, אבל אני לא יודעת אפילו לכמת את זה.
דוד ביטן: יחסית למטרה - - -
יעל גרמן: תגידו לי האם אי פעם מדדו את הנזקים הבריאותיים שנגרמים בגלל האנרגיות המזהמות?
יעל גרמן: אז יכול להיות שהמדינה תרוויח.
דוד אמסלם: רבותי, לא צריך יותר.
דוד אמסלם: תראו, זו בדיוק הסיבה שחשבתי שצריך הצעת חוק פרטית.
דוד אמסלם: יש פה דיון שכשלעצמו הוא עמוק יותר, אבל מה שאני מציע זה כזה דבר: אני ארצה להגביל את זה בשטח.
דוד אמסלם: לדעתי בהצעה אנחנו נגביל את זה עד כ-200 מ"ר כמו בארנונה.
דוד אמסלם: אני לא אצביע על הפרק היום בגלל העניין הזה.
דוד אמסלם: אנחנו הרי לא גמרנו את החוק, אנחנו ממשיכים.
דוד אמסלם: אני כרגע רוצה לאפשר לכם לדבר עדיין עם האוצר, ואחרי זה אני אחתוך.
דוד אמסלם: זו אופציה.
דוד ביטן: תן רביזיה.
דוד אמסלם: זו גם אופציה.
דוד אמסלם: יכול להיות שנצביע ואני אתן רביזיה על העניין.
דוד אמסלם: אין בעיה, אבל אנחנו רוצים לתמוך בנושא הסולארי, וגם ככה זה על גבול הרווחיות – הסיפור של התעריפים שנשחקים ומצד שני גם הפאנלים הולכים ומוזלים.
דוד אמסלם: יש לנו, כמדינה, אינטרס – גם ברמה ההצהרתית וגם ברמה העקרונית, לקדם את זה.
דוד אמסלם: אני לא מרגיש כרגע שיש פה משהו דרמטי מבחינת ההפסדים, ולכן אנחנו נגביל את זה ל-200 מ"ר, ולא לעסק עצמו ובוודאי לא על קרקע - - -
דוד אמסלם: היה לי דיון עם חלק מזרועות הממשלה שרוצות דווקא במסגרת שיקום שכונות לקחת בניינים ולשפץ אותם, לשים למעלה בהשקעה של המדינה גגות סולאריים ושבתקבולים שהיא תקבל – ועד הבית - - - הרי מדובר על אנשים מבוגרים וחלקם קשיי יום, שזה בעצם יהיה לתחזוקה של הבניין ואז הוא ייראה קצת יותר טוב.
דוד אמסלם: בחוק זה היום – אם הם נדרשים - - - הם פנו אלי בהיבט של ההשבחה.
דוד אמסלם: אז לכן אני אומר שמדובר בדברים קטנים.
דוד אמסלם: דרך אגב, 200 מ"ר זה דבר מאוד קטן, לא מדובר על מישהו שלוקח 20 דונם.
דוד אמסלם: לכן אני אומר, בגדול - - -
יעל כהן-פארן: אני רוצה להעיר משהו על ה-200 מ"ר.
יעל כהן-פארן: אני בתחושה שזה גגות קטנים.
יעל כהן-פארן: הפוטנציאל של הגגות בארץ הוא מדהים והוא לא מנוצל.
יעל כהן-פארן: יש היום הסדרות של חברת החשמל, רשות החשמל – שזה סופר נגיש, יכול לספק את הצריכה - -
יעל כהן-פארן: - - אבל היטל ההשבחה תוקע.
דוד אמסלם: תקשיבי, סוגיית הסולארי זו סוגיה נפרדת ואני עשיתי עליה יום עיון רחב מאוד.
דוד אמסלם: זו סוגיה כבדה שלא קשורה לעניין של החוק שלנו כרגע.
דוד אמסלם: אני במסגרת החוק וההסתייגות שלכם מוכן להיכנס אליו בקטנה, על הדרך, אם איזה מישהו יש לו חנות קטנה – יאללה.
דוד אמסלם: רוצים לתקוף את כל הסוגיה?
דוד אמסלם: אני מוכן לעשות גם דיון בוועדה על זה, וגם הצעת חוק ולתמוך בה, כי אני מאמין שלשם המדינה צריכה ללכת, אבל לא מצאנו איזה - - - ועליו מקימים את כל העסק.
דוד ביטן: אז תבטל את הרביזיה.
דוד אמסלם: אז אני אבטל את הרביזיה, בסדר.
<תומר רוזנר: אז הסיכום שאתם מגיעים אליו הוא שההסתייגות שהגישו חברות הכנסת הופכת, בעצם, לחלק מהצעת החוק של הוועדה בהגבלות הבאות:
<תומר רוזנר: הגבלת שטח השכירות ל-200 מ"ר, והייעוד של הבניין שבו מדובר – עיקרו למגורים או לעסק, והסולארי הוא נילווה לעסק.
דוד אמסלם: או למגורים.
<קריאה: מגורים לא צריכים את זה.
<תומר רוזנר: חברת הכנסת גרמן – הסתייגויות.
יעל גרמן: לא, זה לא פה.
יעל גרמן: אני הגשתי הסתייגות לגבי ה-30 פלוס.
יעל גרמן: זה לא בפרק הזה.
יעל גרמן: אני ביקשתי שמגבלת הזמן - - -
דוד אמסלם: איתן פרנס האיר את עיניי בנושא כזה – הוא אומר שהיות והסוגיה הזו בכללותה, לא קשור ל-200 מ"ר, היא נמצאת בהתדיינות משפטית - - -תסביר את זה אתה, יותר טוב.
<איתן פרנס: יש רשויות מקומיות בארץ שהחליטו לא לגבות, בכלל.
<איתן פרנס: עירית תל אביב, ודיברתי בבוקר עם איתן אטיה, זה מה שהוא אומר לנו, שאין שום היגיון לגבות את זה.
דוד אמסלם: זאת אומרת שאם עכשיו נגביל ל-200 - - -
<קריאה: אז למה מראש הכנסת את זה אם אין בעיה?
<קריאה: רוב הרשויות לא גובות.
דוד אמסלם: אז נמשיך בהסתייגויות, נעשה הצבעה גם על זה, אני אגיש רביזיה ואתם תשבו עד השבוע הבא ותחליטו מה טוב לכם.
יעל גרמן: אני מצטרפת להסתייגות הזו.
יעל גרמן: אם לא תגיעו להסכמה אז אני רוצה שההסתייגות תירשם.
יעל גרמן: אם זה לא יעבור, אני רוצה שתהיה הסתייגות, אבל ההסתייגות שלי היא לגבי הזמן.
יעל גרמן: יש בתוך הצעת החוק הזו – "30 יום מיום מתן ההחלטה על היתר".
יעל גרמן: אין כאן שום סנקציה מה קורה אם אחרי 30 יום רשות הרישוי לא נתנה היתר.
יעל גרמן: כאן אני רוצה לומר במפורש שאני נמצאת בצד של בעלי העסקים.
יעל גרמן: החוק הזה כולו בא לייעל.
יעל גרמן: אם אנחנו לא ניתן סנקציה ברורה, אם לא נאמר במפורש שאחרי 30 יום - - - הצעתי לתת אפילו 60 יום, אבל אחרי 60 יום – גמרנו, ההיתר נכנס לתוקפו, אין אפשרות יותר למשוך, כי זה כל המהות של החוק.
<תומר רוזנר: ההצעה של חברת הכנסת גרמן היא שאם רשות הרישוי לא מילאה את תפקידה ולא נתנה החלטה, יהפוך ההיתר לכאילו הוא ניתן.
<תומר רוזנר: יש עם זה בעיות לא פשוטות.
<תומר רוזנר: זה עלול לסבך את הדברים בצורה ממש קשה.
<תומר רוזנר: למשל, חלק מהשלבים בתהליך הזה הוא שמיעת העמדה של השכנים בבניין.
<תומר רוזנר: הם הגישו התנגדות או הערות לבקשה - - -
דוד אמסלם: דרך אגב, זה חלק מהחוק כאן, או שזו הסתייגות שלה, שהיא הכניסה?
<תומר רוזנר: זו הסתייגות שלה.
דוד אמסלם: החוק כאן נותן לוחות זמנים - - -
דוד אמסלם: ומה אם לא עומדים בלוחות הזמנים, בכלל, בכל תוכנית?
יעל גרמן: יש מספר מנגנונים שאומרים שאם לא עומדים בלוחות הזמנים אז ההיתר ניתן.
<תומר רוזנר: זו בעיה אחת.
<תומר רוזנר: יש עוד מספר בעיות.
<תומר רוזנר: מה שכאן אמרה הממשלה הוא שבמצב כזה שבו הוועדה המקומית לא מחליטה בתוך הזמן שנקבע – שזה 30 יום פלוס 15 יום מטעמים מיוחדים - - -
<קריאה: לא, 30 ימי עבודה.